മത്സ്യവ്യാപാരിയെ വെട്ടി യുവാവ് ആറ്റില് ചാടി ഗാന്ധിനഗര് കോട്ടയം: മത്സ്യവ്യാപാരിയായ ഗൃഹനാഥനെ വെട്ടി പരിക്കേല്പിച്ച് യുവാവ് ആറ്റില് ചാടി. കോട്ടയം സംക്രാന്തി വടക്കേക്കുറ്റ് നാസറിനാണ് 61 വെട്ടേറ്റത്. നാസറിെന്റ അയല്വാസി ചെട്ടിയോടത്ത് എബിയെ 29 ഗാന്ധിനഗര് പൊലീസ് അറസ്റ്റ് ചെയ്തു. ചൊവ്വാഴ്ച ഉച്ചക്ക് 12നാണ് നാടകീയ സംഭവങ്ങള് അരങ്ങേറിയത്.സ്കൂട്ടറില് മത്സ്യവ്യാപാരത്തിനുശേഷം വീട്ടുമുറ്റത്തെത്തിയ നാസറിനെ, അസഭ്യം പറഞ്ഞെത്തിയ എബി അകാരണമായി തലക്ക് വെട്ടുകയായിരുന്നു. വലതുകൈ കൊണ്ടു തടഞ്ഞതിനാല്, തലക്ക് സാരമായ മുറിവ് ഉണ്ടായില്ല. കൈ വിരലിന് മുറിവേറ്റു. ഉടന് തന്നെ ബന്ധുക്കള് ഗാന്ധിനഗര് പൊലീസില് അറിയിച്ചു. പൊലീസെത്തിയപ്പോള് ഓടിയ എബി നീലിമംഗലം ഭാഗത്ത് മീനച്ചിലാറ്റില് ചാടി. ആറ്റില് നിലയുറപ്പിച്ച എബിയെ ഫയര്ഫോഴ്സിെന്റ സഹായത്തോടെ ഗാന്ധിനഗര് പൊലീസ് പിടികൂടുകയായിരുന്നു. ബുധനാഴ്ച കോടതിയില് ഹാജരാക്കും. നാസറിെന്റ പരിക്ക് ഗുരുതരമല്ലാത്തതിനാല് മെഡിക്കല് കോളജ് അത്യാഹിത വിഭാഗത്തില് പ്രഥമ ശുശ്രൂഷക്കുശേഷം വിട്ടയച്ചു.